《天章俞待制挽诗三首 其一》
宋代·杨杰

材与时相会，声华孰可攀。东堂升秘籍，内阁叙清班。

馀庆千年远，浮生一梦还。故乡闻讣日，云黯四明山。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。